Diari Oficial de la Generalitat Valenciana


Sumari del DOGV 5473, del 20-03-2007 (2007/2991)

RESOLUCIÓ de 28 de febrer de 2007, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col·laboració entre el Consell General del Poder Judicial i la Generalitat per a l'organització d'un Congrés Internacional de Dret Marítim.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5473

Data del DOGV
:   20-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/2991


Data del document
:   28-02-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Justícia, Interior i Administracions Públiques
    * cooperació administrativa
    * jurisdicció

Subscrit, després de la tramitació prèvia reglamentària, entre el Consell General del Poder Judicial i la Generalitat, el 17 de maig de 2006, un Conveni de col·laboració per a l'organització d'un Congrés Internacional de Dret Marítim, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat l'esmentat Conveni, que ha quedat inscrit en el Registre de Convenis amb el número 0039/2007, i que figura com a annex d'esta resolució.  
València, 28 de febrer de 2007.- El director general de Relacions amb les Corts i Secretariat del Govern: Antonio V. Peral Villar.   
Conveni de col·laboració entre el Consell General del Poder Judicial i la Generalitat per a l'organització d'un Congrés Internacional de Dret Marítim  
València, 17 de maig de 2006.  
Reunits  
D'una banda, l'Excm. Sr. Javier Laorden Ferrero, vocal del Consell General del Poder Judicial, facultat per a la firma del present conveni en representació del president del Consell General del Poder Judicial.  
I de l'altra, l'Hble. conseller Sr. Miguel I. Peralta Viñes, conseller de Justícia, Interior i Administracions Públiques, qui actua en nom i representació de la Generalitat en virtut de les facultats conferides per l'article 35 de la Llei 5/1983 de 30 de desembre de Govern Valencià, modificada per Llei 1/2002 de 26 de febrer.   
Ambdues parts actuen fent ús de les facultats que legalment tenen atribuïdes reconeixent-se la capacitat necessària per a la firma del present Conveni i amb esta finalitat compareixen en nom de les Institucions a les quals, respectivament, representen i de manera recíproc es reconeixen capacitat per a formalitzar el present conveni, i per això  
Exposen  
Primer. La Generalitat té previst l'organització d'un Congrés Internacional de Dret Marítim en ocasió de la Copa d'Amèrica de Vela.  
Segon. El Consell General del Poder Judicial organitza diversos congressos, cursos i altres tasques formatives tant a nivell nacional com internacional destinades fonamentalment a la formació de jutges i magistrats en les diverses àrees del coneixement jurídic tant directament com en cololaboració amb altres organismes i entitats públiques i privades.  
Sent interessos tant de la Generalitat com del Consell General del Poder Judicial cololaborar en l'organització del Congrés Internacional de Dret Marítim subscriuen amb tal finalitat el present Acord amb subjecció a les següents.  
Clàusules  
Primera. El Consell General del Poder Judicial i la Generalitat acorden organitzar un Congrés Internacional de Dret Marítim a celebrar en la ciutat de València en la data que de comú acord establisquen.  
Segona. La direcció executiva del Congrés anirà a càrrec de la Generalitat.  
El Consell General del Poder Judicial assumirà la direcció tècnica de l'esmentat Congrés.  
Tercera. Podran incorporar-se al present Acord, a proposta de qualsevol de les parts i amb conformitat de l'altra, altres organismes i entitats públiques o privades, amb les comeses que prèviament s'acorden.  
Quarta. Per al desplegament i execució d'este acord es crea una Comissió de Seguiment integrada per tres membres designats per cada una de les parts subscriptores del Conveni.  
Per part del Consell General del Poder Judicial formaran part de l'esmentada Comissió un vocal del Consell, un lletrat del Servici de Relacions Internacionals i un lletrat del Servici de Formació Contínua de l'Escola Judicial.  
Per part de la Generalitat formaran part de l'esmentada Comissió, el secretari autonòmic de Justícia, el cap d'Àrea de Relacions amb l'administració de Justícia de la Direcció General de Justícia i el Comissionat Especial per a la Copa d'Amèrica o persona en qui este delegue.  
Els acords que adopte la Comissió de Seguiment hauran de prendre's per unanimitat.  
Quinta. El present Acord té com a finalitat exclusiva l'organització d'un Congrés Internacional de Dret Marítim i per tant estendrà la seua vigència fins a la completa execució de les activitats derivades de la celebració d'este..  
El vocal del Consell General del Poder Judicial  
Javier Laorden Ferrero  
El conseller de Justícia, Interior i Administracions Públiques  
Miguel I. Peralta Viñes